Държавен вестник, бр. 2, 2021 г., стр. 57

БРОЙ  2	
Д Ъ Р Ж А В Е Н  В Е С Т Н И К 	
СТР.  57  
(3) Забранява се смесването на разделно 
събраните отпадъци от опаковки с други 
материали или отпадъци по начин, затруд­
няващ последващото им рециклиране или 
оползотворяване.“
9. В чл. 24, ал. 1, т. 4, буква „б“:
а) подбуква „гг“ се изменя така:
„гг) метали:
o черни
o цветни;“
б) създава се подбуква „дд“:
„дд) композитни материали.“
10. В чл. 30, ал. 1:
а) точка 6 се изменя така:
„6. предварителен финансов разчет на из­
браната система за разделно събиране, опол­
зотворяване и рециклиране на отпадъците от 
опаковки, включващ:
а) доказателства, че е финансово обезпечена 
като първоначална инвестиция и експлоата­
ционни разходи; 
б) възнаграждения, определени по начин, 
който осигурява покриване на разходите по 
управление на отпадъците от всички продукти, 
които членовете є пускат на пазара, в т.ч.: 
аа) разходите във връзка с дейностите по 
разделно събиране на отпадъци от опаковки и 
тяхното последващо превозване и третиране, 
включително третирането, което се изисква 
с оглед на постигането на целите по чл. 9, 
както и разходите, необходими за изграждане 
на системите за разделно събиране, като се 
отчитат и приходите от повторната употреба 
и от продажбата на отпадъчни материали;
бб) разходите по предоставянето на подхо­
дяща информация по чл. 8, т. 2 от Директива 
2008/98/ЕО на Европейския парламент и на 
Съвета от 19 ноември 2008 г. относно отпа­
дъците и за отмяна на определени директиви 
(ОВ, L 312/3 от 22 ноември 2008 г.), наричана 
по-нататък „Директива 2008/98/ЕО“;
вв) разходите по събирането на информация 
и докладването на данни във връзка с изпъл­
нението на задълженията си и постигането 
на целите;
в) възнаграждения по чл. 31, модулирани по 
отношение на отделните продукти или групи от 
сходни продукти и отчитащи устойчивостта на 
продуктите, пригодността им за ремонтиране, 
за повторна употреба и рециклиране, както 
и наличието на опасни вещества в тях, като 
същевременно размерът на възнаграждени­
ето не надвишава разходите, необходими за 
предоставяне на услугите по управление на 
отпадъците по разходно-ефективен начин;“
б) създава се т. 8:
„8. ясно дефиниран обхват на дейността на 
организацията от географска гледна точка и 
от гледна точка на продуктите и материалите, 
като гарантира, че посочените области (гео­
графски и продуктови) не се ограничават до 
тези, в които събирането и управлението на 
отпадъци е най-рентабилно, като осигурява 
подходяща наличност на системите за съби­
ране на отпадъци в тях.“
11. В чл. 36, ал. 1:
а) точка 6 се изменя така:
„6. предварителен финансов разчет на из­
браната система за разделно събиране, опол­
зотворяване и рециклиране на отпадъците 
от опаковки, включващ доказателства, че 
е финансово обезпечена като първоначална 
инвестиция и експлоатационни разходи, в т.ч.: 
а) разходите във връзка с дейностите по 
разделно събиране на отпадъци от опаковки и 
тяхното последващо превозване и третиране, 
включително третирането, което се изисква 
с оглед на постигането на целите по чл. 9, 
както и разходите, необходими за изграждане 
на системите за разделно събиране;
б) разходите по предоставянето на подхо­
дяща информация по чл. 8, т. 2 от Директива 
2008/98/ЕО;
в) разходите по събирането на информация 
и докладването на данни във връзка с изпъл­
нението на задълженията си и постигането 
на целите;“
б) създава се т. 11:
„11. ясно дефиниран обхват на дейността от 
географска гледна точка и от гледна точка на 
продуктите и материалите, като гарантира, че 
посочените области (географски и продуктови) 
не се ограничават до тези, в които събирането 
и управлението на отпадъци е най-рентабил­
но, като осигурява подходяща наличност на 
системите за събиране на отпадъци в тях.“
12. Създава се чл. 53а:
„Чл. 53а. (1) Министърът на околната среда 
и водите докладва на Европейската комисия 
данни за опаковки и отпадъци от опаковки по 
формат на Европейската комисия ежегодно, 
до 18 месеца след приключване на отчетната 
година.
(2) Първият период на докладване за изпъл­
нение на целите по чл. 9 започва през първата 
пълна календарна година след приемането 
на акта за изпълнение, с който се определя 
форматът за докладване, и обхваща данните 
за този период на докладване.
(3) Данните по ал. 1 се придружават от 
доклад за проверка на качеството и от доклад 
за предприетите мерки за изграждане и под­
държане на ефективна система за качествен 
контрол и проследимост на отпадъците от 
опаковки.“
13. В чл. 67 се създава ал. 3:
„(3) Когато размерът на продуктовата 
такса не може да бъде определен в срока по 
ал. 1, се назначават допълнителни проверки 
за определянето му след този срок.“
14. В допълнителните разпоредби:
а) в § 1:
аа) точка 8 се изменя така: